Document ID: 32004D0628

ODLOČBA KOMISIJE
z dne 2. septembra 2004
o seznamu obratov v Novi Kaledoniji, iz katerih lahko države članice dovolijo uvoz svežega mesa v Skupnost
(notificirano pod dokumentarno številko K(2004) 3296)
(Besedilo velja za EGP)
(2004/628/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o težavah v zvezi z zdravstvenimi in veterinarskimi pregledi ob uvozu goveda, ovac in koz ter prašičev, svežega mesa in mesnih izdelkov iz tretjih držav (1), in zlasti člena 4(1) ter člena 18(1)(a) in (b) navedene Direktive,
ob upoštevanju naslednjega:
(1)
Direktiva 72/462/EGS določa, da je obratom v tretjih državah dovoljen izvoz svežega mesa v Skupnost le pod pogojem, da izpolnjujejo splošne in posebne pogoje, ki so opredeljeni v tej direktivi.
(2)
Zdravstveno stanje živali v Novi Kaledoniji je primerljivo z obstoječim stanjem v državah članicah, predvsem v smislu prenosa bolezni z mesom in zadovoljivega izvajanja nadzora proizvodnje svežega mesa.
(3)
Za namene člena 4(3) Direktive 72/462/EGS je Nova Kaledonija predložila podrobnosti o obratih, katerim bi moral biti dovoljen izvoz svežega mesa v Skupnost.
(4)
Obrati, ki jih je predlagala Nova Kaledonija, izpolnjujejo vse zahteve določene v Direktivi 72/462/EGS za imenovanje v klavnice, hladilnice in odobrene razsekovalnice, iz katerih se lahko dovoli uvoz v Skupnost v skladu s členom 18 navedene direktive.
(5)
Raven higiene v teh obratih je zadovoljiva in zato se jih lahko vključi v seznam obratov, ki se ga sestavi v skladu z Direktivo 72/462/EGS in iz katerih se lahko dovoli uvoz svežega mesa v Skupnost.
(6)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Obrati v Novi Kaledoniji, ki so navedeni v Prilogi, se s to odločbo odobrijo kot obrati, iz katerih lahko države članice dovolijo uvoz svežega mesa v Skupnost v skladu s pogoji iz Direktive 72/462/EGS vključno s točkama (a) in (b) člena 18(1) te direktive.
Člen 2
Ta odločba začne veljati 6. septembra 2004.
Člen 3
Ta odločba je naslovljena na države članice.
V Bruslju, 2. septembra 2004

Labels: 17
0
3
6
18